O‘zbekiston Prezidenti Islom Karimovga Abdulla Qodiriy va Sebzor ko‘chasi kesishmasida qurilgan ko‘prikning ochilish marosimi vaqtida Toshkentdagi "Chorsu" mehmonxonasining rekonstruksiya qilinishi bo‘yicha tuzilgan loyiha namoyish qilindi. O‘zbekiston rahbari marosim vaqtida mehmonxonaga yangi nom berish kerakligini ham ta’kidlagan. Ma’lumot uchun, 23 qavatli "Chorsu" mehmonxonasi Toshkent shahrining shu nomli hududida 1982 yilda barpo etilgan. Mehmonxonaga dastlab "Moskva" nomi qo‘yilgan. Bino arxitektori V.Spivak, bosh konstruktori esa A.Asanov bo‘lgan.